ไทยออโตทูลส์หวังเข้าตลาดฯกลางปีนี้
ไทย ออโต ทูลส์ผู้ผลิตชิ้นส่วนรถยนต์จะเข้าตลาดหุ้นไทยกลางปีนี้
21 ม.ค. 2556

ไทย ออโต ทูลส์ผู้ผลิตชิ้นส่วนรถยนต์จะเข้าตลาดหุ้นไทยกลางปีนี้
นายพยุง ศักดาสาวิตร ประธานบริษัท ไทย ออโต ทูลส์ แอนด์ ดาย ผู้ผลิตชิ้นส่วนยานยนต์ประเภทเครื่องมือและแม่พิมพ์ได้แต่งตั้งให้บริษัทหลักทรัพย์ (บล.) ฟิลลิป (ประเทศไทย) เป็นที่ปรึกษาทางการเงินเพื่อนำบริษัทเข้าจดทะเบียนในตลาดหลักทรัพย์แห่งประเทศไทย โดยคาดว่าจะยื่นแบบขอกระจายหุ้น (ไฟลิง) ต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เดือน พ.ค.นี้
ทั้งนี้ มีแผนจะเพิ่มทุนจดทะเบียนจาก 100 ล้านบาท เป็น 300 ล้านบาท เพื่อต้องการระดมทุนนำเงินไปลงทุนในบริษัทลูกคือ บริษัท ไทย ออโต ทูลส์ (อีสเทิร์น) ที่ดำเนินธุรกิจผลิตชิ้นส่วนรถยนต์ที่ จ.ชลบุรี โดยคาดว่าจะใช้เงินทุน 800 ล้านบาท จากการเข้าตลาดฯ ส่วนหนึ่ง อีกส่วนหนึ่งจะมาจากการกู้ โดยโรงงานนี้คาดว่าจะเริ่มผลิตได้เต็มที่ปี 2558
นอกจากนั้น จะนำเงินไปชำระหนี้จากปัจจุบันที่มีสัดส่วนหนี้สินต่อทุนสูงถึง 2 เท่า
สำหรับผลประกอบการของบริษัทปี 2555 มีรายได้ 1,500 ล้านบาท และอัตรากำไรขั้นต้น 1012% จากปี 2553 และ 2554 ที่มีรายได้กว่า 700 ล้านบาท และ 780 ล้านบาท ตามลำดับ
นายพยุง คาดว่าปี 2556 จะมีรายได้ 1,9002,000 ล้านบาท ในอัตรากำไรขั้นต้นไม่ต่ำกว่าปี 2555 ทั้งนี้ หากโรงงานใหม่แล้วเสร็จและผลิตได้เต็มที่จะทำให้มีรายได้แตะ 3,000 ล้านบาท